tomron87/hebrew-wikipedia-sentences-corpus huggingface dataset:
שאולי מוצג כגבר שחצן ושופע ביטחון עצמי, חובב נשים יפות ומכוניות ספורט.
עסקי היהלומים של משפחתו לא מלהיבים אותו במיוחד, והוא שואף להשתלב בחברת הנשק של הרוטנברגים.
הוא לוטש את עיניו לבתו הבכורה של צבי רוטנברג (רפי תבור), תמר רוטנברג (גלית גיאת) שמחזיקה בתפקיד ניהולי בכיר בחברה.
במהלך הסדרה לקח שאולי, קצין מילואים בסיירת מטכ"ל, חלק בפשיטה בעומק לבנון ונפל בשבי ארגון טרור.
כשבמקביל תמר בורחת למדבר ומתגוררת אצל משפחה בדואית, בעקבות רומן עם מי שכביכול היה אחיה למחצה שאותו אימה נטשה בילדות ובידיעה שהיא בהריון משאולי, עקב שכרות מידיעה לגבי הרומן האסור, כביכול.
אחרי האירועים האלה היא שבה, לבקשתו של מרסל וינסנט (יוחנן הרסון) איש עסקים וטרוריסט שעושה עסקים עם שאולי ותמר, על מנת לשמש כמתווכת בין משפחת אייזנמן לחוטפיו של שאולי.
כוח מסיירת מטכ"ל חילץ אותו במבצע בעומק סוריה.
עם שובו נחשד שאולי, בעלילה אחרת, שהוא רצח איש עסקים המשתייך למשפחת פשע בשם "שָׁשׁוּן".
בסופה גילה מרסל שאחד מאנשיו של ששון הוא הרוצח, כשתכנן לפוצץ את המטוס שבו היו שאולי ואחיו של ששון שירש את האימפריה, וכן ששון עצמו הציל את עצמו ואת שאולי ממוות כשגילה את הפצצה.
עלילה נוספת בסדרה מספרת על כנר מסתורי בשם "ניק גולדין", שהתחיל כדמות רקע שמופיעה בחלק מהסצנות בפרקים הראשונים, שאותו דרס שאולי והפך אותו בהמשך לאיש עשיר ובעל כוח, אשר מתגלה בהמשך כאחיהן למחצה (האמיתי) של תמר וגילי.
עלילה נוספת עוסקת באמו המאמצת של ניק, אלזה.
אלזה מתגלה כמי שעומדת מאחורי כל האויבים של שתי המשפחות: מרסל מתגלה כיד ימינה והששונים עובדים בשבילה.
כמו כן, היא רואה בצבי את יעד הכיבוש הסופי שלה, ובנוסף היא מגדלת את נכדו (בנם של שאולי ותמר).
עלילה נוספת עוסקת במזכירה של "דיאמונד קורפוריישן" סמדר, שניהלה רומן עם שאולי והרתה לו ובהמשך ילדה את ילדם המשותף.
לאחר שסמדר הואשמה בשיתוקה של תמר מירי אקדח, היא נטלה כדורים והתאבדה.
באחד המערכונים ששודרו בתוכנית "הערב עם אלי יצפאן" בערוץ 2, טלעד בשנות התשעים היה מערכון שבו הקבצן צדוק (אלי יצפאן) משוחח עם שאולי (נתי רביץ) על ספסל בגן ציבורי.
בפרק "ששי" שהיה פרק סוף העונה הראשונה של "שמש", תוהה אתי (גלית גיאת) איך השחקנית התימנייה שמשחקת את תמר (בדיחה פנימית על גלית עצמה) יש את שם המשפחה "רוטנברג".
נכון לשנת 2025, מתפרסמת ביוטיוב סדרת סרטוני ריאקשן לטלנובלה בשם "תן לו נובלה", הזמינה לצפייה בפלטפורמה.
בכל פרק מנסים המשתתפים להבין את העלילה של הסדרה כסף קטלני.
כסף ורוד (מאנגלית: Pink money) הוא מונח המתאר את כוח הקנייה של קהילת הלהט"ב, לעיתים קרובות ביחס לתרומות פוליטיות.
עם עלייתהּ של התנועה לזכויות הלהט"ב, הפך הכסף הוורוד משוק-שוליים לתעשייה משגשגת בחלקים רבים של העולם המערבי, כמו ארצות הברית והממלכה המאוחדת.
הכסף הוורוד ברחבי העולם נאמד ב-350 מיליארד ליש"ט, והוא מפוזר על פני מגוון מגזרים - בעיקר בידור ומוצרי צריכה.הכוח הכלכלי של הכסף הוורוד נתפס ככוח המיטיב עם הקהילה קהילת הלהט"ב, המייצר "זהות עצמית פיננסית" אשר מסייעת לפרטים בקהילה להרגיש חלק מקהילה שמעריכה אותם.
אכן, 90% מההומוסקסואלים תומכים בעסקים המכוונים לכסף ורוד, ונמנעים מעשיית עסקים עם חברות הנודעות כמתנגדות לקהילה.
אף על פי כן, ישנם מבקרים המותחים ביקורת על עסקים המתמקדים בכסף הוורוד, בטענה שעסקים אלה מבודדים את הקהילה מהחברה ופוגעים בזכויותיה.
פעילי להט"ב המתנגדים לקפיטליזם מבקרים את המונח שלטענתם תורם ליצירת תרבות גאה צרכנית ולתלות בתאגידים כדי לקדם עבור זכויות להט"ב.
בשנת 2019, לאנשי להט"ב המוגדרים כמבוגרים ברחבי העולם היה כוח קנייה משולב של כ-3.7 טריליון דולר.
בארצות הברית נפוצים הכינויים "דולר ורוד" ו"דולר של דורותי".
ההערכה היא השוק הלהט"בי האמריקני גלגל כ-641 מיליארד דולר בשנת 2006. זאת ועוד, רבים ממשקי הבית הללו נודעים על ידי דמוגרפים כ-DINK (.Dual (or double) income, no kids) - משקי בית המאופיינים בשיעור גבוה של הכנסה פנויה.
בארצות הברית נמנים חברי הקהילה עם אחת מהקבוצות האמידות ביותר, עם שכר העולה על 50,000 דולר בשנה.
מספר תעשיות אמריקניות יצאו בקמפיינים פרסומיים המכוונים לקהילה; לדוגמה, חברת 'אמריקן איירליינס' הצליחה להגדיל את הכנסותיה מהשוק הלהט"בי מ-20 מיליון דולר ב-1994 ל-193.5 מיליון דולר ב-1999, לאחר שהקימה צוות המוקדש לשיווק בקרב הומואים ולסביות.
בפוליטיקה נתפס כסף ורוד כמעורר מחלוקת, בעיקר לאור לחץ שמפעילות קבוצות מסורתיות המקדמות ערכים מסורתיים והטרו-צנטריזם; לדוגמה, בשנת 1988 המועמד לנשיאות מייקל דוקאקיס התנער באופן גלוי מכסף ורוד במהלך הבחירות לנשיאות ארצות הברית.
ואולם, לאחרונה הפך כסף ורוד למקובל יותר, בעיקר כמקור חשוב לגיוס כספים של המפלגה הדמוקרטית; בשנת 2000 הסתכמה תרומת אנשי הלהט"ב לוועידת המפלגה לבדהּ ב-5 מיליון דולר, "סכום שמציב אותם במדרגה הראשונה של התורמים הדמוקרטים, יחד עם ארגונים, ועורכי דין".
מועמדים חשובים כדוגמת ביל קלינטון, אל גור, ג'ון אדוארדס, ברק אובמה, הילרי קלינטון, הווארד דין, ג'ון קרי וג'ו ביידן השיקו קמפיינים ייחודים שפנו לקול הלהט"בי.
בממלכה המאוחדת שגור הביטוי 'הלירה הוורודה', ולעיתים אף נעשה שימוש במונח 'הלירה הכחולה' ביחס לשוק הלסבי.
מעריכים כי השוק הלהט"בי הבריטי כמגלגל שישה מיליארד ליש"ט בשנה.
בשנת 2001 ייצרו מספר חברות להט"ב מדבקות כחולות והדביקו אותן על גבי אלפי מטבעות ליש"ט אשר עדיין מצויים במחזור.
הלירה הוורודה נחשבת כאחראית למכירות הגבוהות של מספר מוצרים פופולריים בקרב חברי קהילת הלהט"ב, והדוגמה הבולטת לכך ביותר היא מכירות תקליטים של אייקונים להט"בים כגון מדונה, קיילי מינוג ושר.
חברות גדולות רבות הבינו לאחרונה את כוחהּ הרב של הלירה הוורודה והחלו לשווק את מוצריהן ישירות לקהילת הלהט"ב בעזרת פרסום בעיתונות להט"ב.
ביוני 2006 התכנסה ועידת שיווק מיוחדת בשם "הלירה הוורודה" בלונדון, וחברת המחקר לשיווק כינסה ועידה דומה בנובמבר 2006.
מנגד, ישנם קבוצות וארגונים בממלכה המאוחדת המתנגדים למה שהם מכנים "תהליך ההתכנסות לגטו", "קונפורמיזם" ו-"מסחור של הלירה הוורודה".
כסף סטרלינג או סטרלינג סילבר היא סגסוגת כסף בדרגת טוהר של 92.5%, כלומר, המכילה כסף בשיעור של 92.5% ממשקלה, ומתכות אחרות, לרוב נחושת, בשיעור של 7.5%.
הסגסוגת מכונה גם בשם "כסף 925".
הסגסוגת נחשבת לסגסוגת הכסף היוקרתית, המקובלת בייצור תכשיטים.
כסף טהור אינו שימושי בייצור תכשיטים וכלים, מאחר שהוא רך מדי, ולכן נוהגים להוסיף לו מתכות אחרות כדי לשפר את איכות הסגסוגת.
חוץ מנחושת, נהוג להשתמש גם בגרמניום, אבץ ופלטינה, על מנת למנוע תופעות קורוסיביות, אך כל עוד משקל הכסף בסגסוגת נשמר, היא עדיין נחשבת לכסף סטרלינג.
קיימים חילוקי דעות על מקור השם "סטרלינג", אך הסגסוגת הופיעה לראשונה בצפון גרמניה בסביבות המאה ה-12. השם "סטרלינג" הופיע במאה ה-13, אך מקורו לא ידוע בוודאות.
מקור שמה של הלירה שטרלינג הוא בכך שהמטבע במקורו היה בשווי של כסף סטרלינג במשקל של פאונד אחד.
כלים ותכשיטים העשויים מכסף סטרלינג מסומנים בסימונים ייחודיים לסגסוגת.
בישראל קיים סימון וולונטרי שיזם מכון התקנים הישראלי, ועל פיו מסומן תכשיט העשוי כסף סטרלינג ב"רימון כסף" ובצמוד לו הספרות 925.
בנוסף לתכשיטי כסף וכלי כסף יוקרתיים, כסף סטרלינג עשוי לשמש לייצור כלי נגינה ממתכת, ובהם סקסופונים וחלילים.
כסף חנקתי (ניטראט) הוא תרכובת כימית מסיסה של כסף וחנקה (ניטראט), שנוסחתה הכימית AgNO3. כסף חנקתי משמש כחומר מוצא להכנת תרכובות כסף אחרות, דוגמת אלו המשמשות לייצור סרטי צילום, וכן כטיטרציות ארגנטומטריות.
תמיסת כסף חנקתי משמשת גם לחיטוי מים וכתכשיר נגד זיהום חיידקי.
כך, למשל, מטפטפים תמיסת כסף חנקתי לעיני יילודים למנוע הדבקה בחיידקי זיבה בלידה.
אלברטוס מגנוס תיעד במאה ה-13 הפרדה בין כסף לזהב על ידי המסת הכסף בחומצה חנקתית.
הוא גם ציין שהתמיסה המתקבלת צובעת בשחור את העור.
כסף חנקתי מתקבל מתגובה של כסף מתכתי עם חומצה חנקתית מרוכזת וחמה .את התגובה יש לבצע במנדף בשל פליטת הגז NO2
תגובה עם חומצה מדוללת ובטמפרטורה נמוכה:
בתמיסה, יוני הכסף יחמצנו את רוב המתכות וייווצר כסף מתכתי.
כך, למשל, בתגובת כסף חנקתי עם נחושת מתכתית בה נוצרים גבישי כסף על פני המתכת והתמיסה נצבעת בכחול בשל יצירת יוני נחושת.
בחימום מעל 250°C כסף חנקתי יתפרק לכסף מתכתי חנקן דו-חמצני וחמצן
כסף חנקתי הוא המלח הזול ביותר של כסף, ויתרונותיו ביציבותו היחסית לאור, הוא אינו היגרוסקופי (אינו סופח מים מהאוויר), מסיס במים ובממסים אחרים.
לכן הוא חומר מוצא מועדף להכנת הלידי כסף AgX כש-X הוא יון פלואוריד, כלוריד, ברומיד או יודיד.
כסף חנקתי הוא חומר גלם לחומרי נפץ מבוסס כסף דוגמת כסף פולמינאט - Silver fulminate (AgCNO), כסף אזיד AgN3 או כסף אצטיליד Ag2C2.
יציבותה של התרכובת מאפשרת שימוש בה כסטנדרט אנליטי בארגנטומטריה.
משמש כמקור לכסף מסוג Tollens' reagent בציפוי מראות בתגובה הנקראת Silvering.
כסף פיאט (מלטינית: fiat, "כך ייעשה") הוא מטבע שאינו מגובה בסחורה כלשהי כמו זהב או כסף.
הוא בדרך כלל מוגדר על ידי הממשלה המנפיקה כהילך חוקי.
לאורך ההיסטוריה, כסף פיאט הונפק על ידי בנקים מקומיים ומוסדות אחרים.
בעידן המודרני, כסף פיאט מונהג בדרך כלל על ידי רגולציה ממשלתית.
באופן מסורתי, הכסף שאינו פיאט היה עשוי ממטבעות של מתכות יקרות או שהיה המחאה כלשהי הצמודה לערך המתכות.
במלחמות שונות בארצות הברית היה מחסור במתכות, בין השאר כי שילמו בהן כדי לקנות נשק או שיצקו מהן נשק.
כך נעשה מעבר לכסף מנייר, שבתחילה היה בולי דואר ואיגרות חוב ממשלתיות.
אולם עד סוף מלחמת העולם השנייה לא היה זה כסף פיאט רשמי כפי שהוא היום.
בשנת 1944 נחתם בארצות הברית הסכם ברטון-וודס, שהצמיד בין המטבעות העולמיים לדולר האמריקאי, ובין הדולר לבין זהב.
ב-1971 לחמה ארצות הברית במלחמת וייטנאם, ולצורך מימון המלחמה ביצעה הדפסת דולרים ללא גיבוי זהב.
בשנה זו נשיא ארצות הברית דאז, ריצ'רד ניקסון, ביטל חד-צדדית את הסכם ברטון-וודס, וכך ביטל את הצמדת המטבעות לזהב.
מאז מרבית המטבעות בעולם הם מטבעות פיאט.
כספיון הדג הקטן הוא ספר ילדים מאת פאול קור.
הספר זכה להצלחה רבה והוביל לספרים נוספים בעקבותיו.
כספיון, דג קטן שקיבל את שמו עקב צבעו הכסוף, הרחיק לכת בשחייתו והבחין לפתע בדבר הדומה להר במראהו, אבל כשראה שלדבר יש עין שדומעת, הוא הבין כי לא יכול להיות שמדובר בהר.
למעשה היה זה לווייתן, אך כספיון מעולם לא נתקל בלווייתן קודם לכן.
כספיון, שהתרשם מאוד מגודלו העצום של הלווייתן, תהה לגבי בכיו.
הלווייתן סיפר לו כי חרף גודלו, הוא בסך הכול לווייתן צעיר שאיבד את הוריו ומכאן הסיבה לבכיו.
הודות לאחיו ובני-דודיו הרבים של כספיון, הנראים כמוהו בדיוק, הלווייתן שב אל אביו ואמו.
הלווייתן וכספיון הפכו לחברים טובים והלווייתן אף הציל את חיי כספיון בספר נוסף בסדרה, "כספיון בסכנה" (הוא תקף כריש שרצה לטרוף את כספיון).
בספר נוסף בסדרה, "המסע הגדול של כספיון", הסתבר שאותו כריש הפך לצמחוני עקב המהלומה הקשה שספג מהלווייתן.
משפחתו של קור יזמה סרט הנפשה המבוסס על הספר, אשר הופק בשנת 2004 על ידי קלסיקלטת בביומו של נועם משולם על ידי אולפן פיצ'י פוי.
הספר עובד שנה אחר כך להצגת ילדים בתיאטרון "נדנדה" שנכתבה על ידי איילה קורקוס ובוימה בידי אבי מלכה.
מוזיקה מאת עדי כהן, שכתב כבר ב-2004 את השירים והמוזיקה לסרט האנימציה המבוסס על הספר.
ההצגה נעשית בטכניקת התיאטרון השחור, והיא זכתה לשבחים רבים.
מאוחר יותר, בשנת 2013, תיאטרון "נדנדה" הפיק הצגה נוספת המבוססת על הספר הסופי בסדרה "המסע הגדול של כספיון" שנכתבה ובוימה על ידי איילה קורקוס.
רקפת לוי חזרה בשנית לעצב תלבושות ובובות.
אפי שושני הלחין ועיבד את המוזיקה.
כמו כן, לפני ההפקה של "תיאטרון נדנדה", הספר עובד להצגה שנכתבה ובוימה בידי מיכאל יוסף.
כספיאנא הוא מחוז היסטורי שהיה שייך לממלכת פרס האחמנית, בשטחים הגובלים בדרום מערב הים הכספי.
באזורים שהם כיום דרום מזרח אזרבייג'ן וצפון מערב איראן.
השם נגזר משמם של השבטים הכספיים שהתגוררו באזור, באלף הראשון לפנה"ס.
מאוחר יותר סופח האזור לאימפריה של אלכסנדר מוקדון.
עם התפוררות האימפריה המקדונית עבר המחוז לשלטונה של מדי-אטרופטנה.
יש הטוענים שישנה זיקה בין מחוז כספיאנא לבין כספיא המקראית המוזכרת ב בעניין הבקשה מאידו בקשר להבאת המשרתים לבית ה'; אידו מסייע לעזרא ושולח משלחת של 38 לויים מבני ישראל ו-220 מנתיניהם שהוגלו לאזור בחזרה למחנה של עזרא ושבי ציון.
כסף ישן Vieux riche – בניגוד ל-"Nouveau riche", נובו ריש) הוא העושר המוּרָש של משפחות במעמד הגבוה (למשל, אצולה) או "אדם, משפחה או שושלת שיש להם עושר בירושה".
בדרך כלל, המונח מתייחס לעשירים שהצליחו לשמור על עושרם במשך דורות רבים, ולעיתים קרובות נתפסים כאצולה דה פקטו בחברות שחסרות היסטורית מעמד אריסטוקרטי רשמי, כגון ארצות הברית.
הון, המוחזק על ידי יחיד או על ידי משק בית, מספק ממד חשוב של ריבוד חברתי משום שהוא יכול לעבור מדור לדור, כדי להבטיח כי צאצא של המשפחה יישאר יציב מבחינה כלכלית.
משפחות עם "כסף ישן" משתמשות בנכסים שנצברו או בחסכונות כדי לגשר על הפרעות בהכנסה, ובכך לשמור על ניידות חברתית כלפי מעלה.
"כסף ישן" חל על המעמדות העליונים שעושרם מפריד בינם למעמדות החברתיים הנמוכים.
על פי האנתרופולוג ויליאם לויד וורנר, המעמד העליון בארצות הברית בשנות השלושים נחלק בתוך עצמו למעמד העליון והתחתון.
התחתון העליון היו "הכסף החדש", אלו שלא הגיעו ממשפחות עשירות מסורתיות, אלא הרוויחו את כספם מהשקעות ועסקים ולא מירושה.
בניגוד למעמד העליון של "הכסף הישן".
אלו שהיו עשירים במשך דורות, וחיו מירושות ורווחי מניות והשקעות קימות, ולא מעושר מרוויח, קרי פעיל ואקטיבי.
"כסף בבנק" הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בערוץ של ה-WWE Network.
שם האירוע נקבע על פי קרב "כסף בבנק" שהוא בעצם קרב סולם, שראשית דרכו של קרב זה הייתה בלעדית רק לאירועי רסלמניה.
קרב ה"כסף בבנק" הראשון נערך בשנת 2005 ברסלמניה 21. כמו כן, קרב זה נערך במשך חמש השנים הבאות עד למצב שבו הקרב קיבל אירוע שלם משל עצמו והאירוע הראשון שנערך היה בשנת 2010.
קרב ה"כסף בבנק" הוא קרב סולם, כשהפרס הוא מזוודה המכילה חוזה לקרב על אליפות כלשהי.
המנצח בקרב יכול לפדות את החוזה בכל זמן נתון ובכל מקום שרק ירצה למשך 365 הימים הבאים.
אם לא התרחשה פדייה של החוזה במשך השנה הזאת, החוזה יפוג תוקף.
בשנים 2010 ו-2011, האירוע הכיל שני קרבות "כסף בבנק", האחד לתוכנית Raw שהמנצח בו יקבל חוזה לקרב על אליפות ה-WWE והאחר לתוכנית סמאקדאון שהמנצח בו יקבל חוזה לקרב על אליפות העולם במשקל כבד.
לאחר מכן הוחלט שעדיין יהיו שני קרבות "כסף בבנק", על אותן אליפויות, אך הקרבות לא יהיו בלעדיים לתוכניות Raw וסמאקדאון.
לאחר שהאליפיות אוחדו לאחת בדצמבר 2013, נערך רק קרב "כסף בבנק" אחד, כשהפרס היה חוזה לקרב על אליפות ה-WWE העולמית במשקל כבד.
לאחר שפיצול התוכניות חזר, בשנת 2017 האירוע היה בלעדי לתוכנית סמאקדאון, כשהפרס למנצח היה חוזה לקרב על אליפות ה-WWE (לשעבר זוהתה כאליפות ה-WWE העולמית במשקל כבד).
בשנה זו גם נערך הקרב הראשון של "כסף בבנק" למחלקת הנשים, שהבטיח למנצחת חוזה לקרב על אליפות הנשים של סמאקדאון.
בשנת 2018 הוחלט שהאירוע יהיה משותף לשתי התוכניות, דבר שלא נערך מאז שנת 2011.
תאריכי ואולמות מופעי כסף בבנק
לאחר זכייתו של המיז בקרב "כסף בבנק" בשנת 2010, הוא הפך למתאבק הראשון שזוכה במזוודה באירוע "כסף בבנק" תוך כדי שהוא אלוף (אלוף ארצות הברית) והמתאבק השני בכל קרבות "כסף בבנק" (כולל הקרבות שאינם נערכו באירוע הבלעדי לקרב), לאחר רוב ואן דאם.
ב-22 בנובמבר בתוכנית Raw, המיז פדה את המזוודה על רנדי אורטון כדי להפוך לאלוף ה-WWE.
תקופת כהונתו כאלוף ה-WWE נמשכה כ-160 ימים.
לאחר זכייתו של קיין בקרב "כסף בבנק" בשנת 2010, קיין פדה את המזוודה מאוחר יותר באותו ערב על ריי מיסטריו (לאחר הניצחון שלו בקרב האליפות מול ג'ק סוואגר) והפך לאלוף העולם במשקל כבד.
פדייה זו (לאחר 47 דקות) הפכה את קיין למתאבק שפדה את חוזה קרב האליפות שלו הכי מהר.
תקופת כהונתו נמדדה בכ-154 ימים.
לאחר זכייתו של אלברטו דל ריו בקרב "כסף בבנק" בשנת 2011, הוא הפך למתאבק הראשון שזוכה באותה שנה גם בקרב הראמבל המסורתי של האירוע רויאל ראמבל וגם בקרב "כסף בבנק".
דל ריו פדה את המזוודה ב-14 באוגוסט באירוע סאמרסלאם על CM פאנק, לאחר שפאנק ניצח את ג'ון סינה בקרב אליפות וגם לאחר שפאנק הותקף על ידי קווין נאש.
פדייה זו הייתה הפעם הראשונה שדל ריו זוכה באליפות ה-WWE ותקופת כהונתו נמדדה בכ-35 ימים.
דניאל בריאן פדה את המזוודה שלו באירוע TLC: שולחנות, סולמות וכיסאות שנערך ב-18 בדצמבר על האלוף במשקל כבד הטרי, ביג שואו, שניצח בקרב את האלוף הקודם, מארק הנרי.
תקופת כהונתו של בריאן נמשכה כ-105 ימים.
ג'ון סינה פדה את המזוודה שלו על CM פאנק ב-23 ביולי בתוכנית המיוחדת לזכר אלף פרקים של התוכנית Raw, וניצח בקרב בפסילה לאחר שביג שואו התערב, ובכך הפך למתאבק הראשון שפודה את המזוודה ולא זוכה בתואר.
דולף זיגלר פדה את המזוודה שלו בתוכנית Raw יממה לאחר האירוע רסלמניה 29, על אלברטו דל ריו הפצוע בשביל לזכות באליפות העולם במשקל כבד בפעם השנייה.
תקופה כהונתו כאלוף הסתיימה לאחר 69 ימים.
ב-18 באוגוסט באירוע סאמרסלאם, רנדי אורטון הפך לדמות הרעה לראשונה מאז שנת 2010, לאחר שפדה את המזוודה על דניאל בריאן, שזכה באליפות דקות קודם לכן בניצחון על ג'ון סינה.
השופט המיוחד לקרב היה טריפל H, שתקף בסיום הקרב את בריאן והוא זה שאפשר לאורטון להצמיד את בריאן לניצחון ולזכייה באליפות ה-WWE בפעם השביעית בקריירה של אורטון.
תקופת כהונתו של אורטון כאלוף נמשכה כ-28 ימים.
דמיאן סנדאו פדה את המזוודה שלו על ג'ון סינה בתוכנית Raw שנערכה ב-28 באוקטובר, אך סינה הוא זה שניצח.
פדייה זו (למרות הפדייה של סינה ב-2012) הפכה את סנדאו למתאבק הראשון שפודה את המזוודה ומפסיד בקרב על התואר המבוקש.
סת' רולינס פדה בהצלחה את המזוודה שלו במהלך הקרב המרכזי של האירוע רסלמניה 31 שנערך ב-29 במרץ 2015 בין ברוק לסנר לרומן ריינס, מה שהפך בעצם את הקרב לקרב משולש.
רולינס זכה באליפות ה-WWE העולמית במשקל כבד והפך למתאבק הראשון שפודה את המזוודה על הבמה הגדולה מכולם, רסלמניה.
תקופתו כהונתו של רולינס כאלוף נמשכה כ-220 ימים.
ב-22 בנובמבר, באירוע סדרת ההישרדות, שיימוס פדה את המזוודה שלו על האלוף הטרי, רומן ריינס.
תקופת כהונתו של שיימוס הסתיימה לאחר 22 ימים בלבד.
דין אמברוז זכה במזוודה באירוע "כסף בבנק" ופדה אותה באותו הערב על סת' רולינס, דקות בודדות לאחר שרולינס זכה באליפות מידיו של ריינס.
פדייה זו הפכה את אמברוז למתאבק השני שזוכה במזוודה ופודה אותה באותו הערב.
תקופת כהונתו של אמברוז כאלוף נמשכה כ-84 ימים.
בתוכנית סמאקדאון שנערכה ב-15 באוגוסט 2017, ברון קורבין פדה את המזוודה שלו על ג'ינדר מהאל, אך כמה שניות בודדות במהלך הקרב הספיקו למהאל להצמיד את קורבין לניצחון לאחר הפרעה מצידו של ג'ון סינה, מה שהפך את קורבין למתאבק השני שפודה את המזוודה ומפסיד בקרב על התואר.
ב-10 באפריל 2018 בתוכנית סמאקדאון, כרמלה פדתה את המזוודה שלה נגד אלופת הנשים של סמאקדאון, שארלוט פלייר, לאחר ששארלוט הותקפה על ידי פייטון רויס ובילי קיי, שערכו את הופעת הבכורה שלהם בתוכנית ובכך הפכה כרמלה לאלופת הנשים של סמאקדאון בפעם הראשונה בקריירה שלה.
אלכסה בליס זכתה במזוודה באירוע כסף בבנק ופדתה אותה באותו הערב על ניה ג'קס במהלך הקרב שלה נגד רונדה ראוזי.
פדיה זו הפכה את בליס למתחרה השלישית שזוכה במזוודה ופודה אותה באותו הערב.
להלן רשימת המתאבקים שערכו יותר משתי הופעות בקרב "כסף בבנק" באירוע "כסף בבנק":
כסף בבנק (2018) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-17 ביוני 2018, באולם אולסטייט ארנה בפרוורי שיקגו של רוזמונט, אילינוי.
האירוע היה האירוע התשיעי בסדרת אירועי כסף בבנק.
כמסורת של האירוע, התקיים קרב סולם בן שמונה משתתפים (ארבעה מ-Raw וארבעה מסמאקדאון), שהזוכה בו זכה במזוודה הירוקה שהכילה חוזה לקרב על אחת מאליפויות העולם.
הזוכה בקרב יכול לממש את החוזה על אליפות ה-WWE או על האליפות האוניברסלית בכל זמן ובכל מקום שירצה במהלך השנה הקרובה.
קרבות ההעפלה לקרב הסולם נקבעו במהלך התוכניות Raw וסמאקדאון.
בנוסף לכך, התקיים קרב סולם נוסף בן שמונה משתתפות (ארבע מ-Raw וארבע מסמאקדאון), שהזוכה בו זכתה במזוודה הלבנה שהכילה חוזה לקרב על אחת מאליפויות הנשים.
הזוכה בקרב יכולה לממש את החוזה על אליפות הנשים של Raw או על אליפות הנשים של סמאקדאון בכל זמן ובכל מקום שתרצה במהלך השנה הקרובה.
ב-7 במאי במסגרת התוכנית Raw, הג'נרל מנג'ר, קורט אנגל הודיע שיתקיים קרב סולם מסוג "כסף בבנק", שיכלול מתאבקים משני המותגים.
ברון סטרומן ניצח את קווין אואנס והעפיל לקרב הסולם.
בקרב המרכזי של הערב, פין באלור גבר על רומן ריינס וסמי זיין בקרב משולש והעפיל גם הוא לקרב.
לילה לאחר מכן בתוכנית סמאקדאון, המיז ניצח את אלוף ארצות הברית, ג'ף הארדי, והעפיל לקרב ה"כסף בבנק".
כמו כן, בקרב המרכזי של הערב רוסב גבר על דניאל בריאן והעפיל גם הוא לקרב.
ב-14 במאי בתוכנית Raw, שהתקיימה בלונדון, אנגליה, בובי רוד גבר על ברון קורבין ונו ויי חוסה בקרב משולש והעפיל לקרב.
בקרב המרכזי של הערב קווין אואנס ניצח את בובי לאשלי ואליאס והעפיל גם הוא לקרב.
לילה לאחר מכן בתוכנית סמאקדאון, ביג אי ואקסבייר וודס מהניו דיי ניצחו בקרב זוגות את סזארו ושיימוס, מה שאיפשר לקבוצת הניו דיי את האפשרות לבחור מי מביניהם יהיה לקרב הסולם.
שבוע לאחר מכן בסמאקדאון, סמואה ג'ו היה אמור לפגוש את ביג קאס לקרב על המקום האחרון בקרב הסולם, אך בשל פציעה, קאס לא היה יכול להתחרות.
המתחרה החדש של ג'ו נקבע בקרב הזדמנות שנייה שנערך בין דניאל בריאן לבין ג'ף הארדי, בקרב שבו בריאן ניצח.
ב-29 במאי, קאס יכל להתחרות והקרב הפך לקרב משולש.
בקרב זה ג'ו ניצח והיה המעפיל האחרון לקרב "כסף בבנק".
כמו כן, קרבות ההעפלה לקרב הסולם נקבעו במהלך התוכניות Raw וסמאקדאון.
ב-7 במאי במסגרת התוכנית Raw, הג'נרל מנג'ר, קורט אנגל הודיע שיתקיים קרב סולם מסוג "כסף בבנק", שיכלול מתאבקות משני המותגים.
אמבר מון גברה על סשה בנקס ורובי ריוט בקרב משולש ובכך הפכה למתאבקת הראשונה שהעפילה לקרב ה"כסף בבנק".
לילה לאחר מכן בתוכנית סמאקדאון, שארלוט פלייר ניצחה את פייטון רויס והעפילה לקרב.
ב-14 במאי בתוכנית Raw, אלכסה בליס ניצחה את ביילי ומיקי ג'יימס בקרב משולש והפכה למתאבק השלישית שהעפילה לקרב.
לילה לאחר מכן בתוכנית סמאקדאון, בקי לינץ' ניצחה את מנדי רוז וסוניה דוויל בקרב משולש והעפילה לקרב הסולם.
ב-21 במאי בתוכנית Raw, נטליה ניצחה בקרב מרובע את שרה לוגאן, ליב מורגן ודנה ברוק ובכך העפילה גם היא לקרב הסולם.
לילה לאחר מכן בתוכנית סמאקדאון, לאנה ניצחה את בילי קיי והעפילה לקרב הסולם, כמו כן נעמי העפילה גם היא לקרב הסולם לאחר שניצחה את סוניה דוויל.
ב-28 במאי בתוכנית Raw, בנקס ניצחה בקרב גאונטלט בן שבע משתתפות שכלל את ביילי, דנה ברוק, מיקי ג'יימס, שרה לוגאן, ליב מורגן ורובי ריוט והפכה למי שהעפילה אחרונה לקרב "כסף בבנק".
השניים התאבקו פעמיים נוספות, האחת באירוע הרויאל ראמבל הגדול ביותר ב-27 באפריל, שבו סטיילס הצליח לשמור על התואר כתוצאה מספירת חוץ כפולה והאחר בקרב ללא פסילות באירוע באקלאש, שבו הקרב נגמר ללא הכרעה.
ב-14 במאי הממונה על סמאקדאון, שיין מקמהן, הודיע דרך הטוויטר שייערך קרב רביעי ביניהם.
לילה לאחר מכן במסגרת התוכנית סמאקדאון, נקאמורה ניצח את סטיילס וברשותו לבחור את ההתניה לקרב ביניהם באירוע.
שבוע לאחר מכן, נקאמורה תקף את סטיילס, ביצע את מהלך הסיום שלו, "קינשאסה", לאחר מכן נקאמורה חשף שהקרב ביניהם יהיה קרב מי שעומד אחרון.
ב-14 במאי, ה-WWE פרסמו סרטון שבו קתי קלי ראיינה את רונדה ראוזי.
במהלך הראיון ניה ג'קס איתגרה את ראוזי לקרב על אליפות הנשים של Raw.
קרב זה יהיה קרב היחידים הראשון של ראוזי בארגון, והקרב השני בסך הכל.
ב-15 במאי במסגרת התוכנית סמאקדאון, אלופת הנשים של סמאקדאון, כרמלה ערכה את חגיגות ה-"Mellabration" שלה על הזכייה באליפות.
במהלך החגיגות, הג'נרל מנג'ר של התוכנית, פייג', הגיעה לזירה, קטעה את החגיגות וקבעה קרב על האליפות בין כרמלה לאסקה באירוע כסף בבנק.
ב-7 במאי בתוכנית Raw, ג'ינדר מהאל גרם לרומן ריינס להפסיד בקרב העפלה לקרב הסולם.
שבוע לאחר מכן, כנקמה, ריינס תקף את ג'ינדר פעמיים באותו הערב ומנע ממהאל להיות חלק מהקרב המרכזי של התוכנית, שהיה קרב העפלה משולש שנקבע לו נגד בובי לאשלי ואליאס על מקום בקרב "כסף בבנק".
ב-21 במאי לאחר הניצחון של ריינס וסת' רולינס בקרב הזוגות על מהאל וקווין אואנס, מהאל תקף את ריינס ורולינס באמצעות כיסא.
יותר מאוחר באותו הערב, נקבע קרב בין ריינס לבין מהאל באירוע כסף בבנק.
ב-22 במאי בתוכנית סמאקדאון, לוק גאלוס וקארל אנדרסון ניצחו את האוסוס והפכו למועמדים לתואר אליפות הזוגות של סמאקדאון ובכך נקבע קרב ביניהם לבין הבלודג'ן בראדרס באירוע כסף בבנק.
במהלך קרב זוגות ב-23 באפריל תוכנית Raw, בובי לאשלי ביצע את תרגיל הסופלקס שלו על זיין, בעוד שהוא מחזיק אותו ביד אחת בלבד זמן ממושך באוויר, מה שלדברי זיין גרמה לו להיכנס אל מצב ורטיגו ומשום כך הוא פספס את אירוע הרויאל ראמבל הגדול ביותר.
באירוע באקלאש, לאשלי וברון סטרומן ניצחו בקרב זוגות את קווין אואנס וסמי זיין.
במהלך ראיון שהתנהל ב-7 במאי, לאשלי דיבר על משפחתו ובעיקר על שלוש אחיותיו.
כתגובה, זיין אמר שלאשלי הוא לא בחור נחמד והבטיח להוציא את האמת מאחיותיו של לאשלי.
ב-21 במאי, שלושה בחורים שהתחפשו לאחיותיו של לאשלי האשימו את לאשלי באלימות.
לאשלי הגיע אל הזירה כדי לקטוע את הקטע הזה ולאחר מכן תקף את המתחזים לאחיותיו ואת זיין.
שבוע לאחר מכן, נקבע קרב בין השניים לאירוע.
ב-28 במאי בתוכנית Raw, סת' רולינס הפריע לאליאס, שניסה לבצע את קטע הנגינה שלו, ובכך רולינס "כפה" עליו לעזוב את הזירה.
לאחר הקרב של רולינס, אליאס הטיח את הגיטרה שלו על גבו של רולינס.
ב-31 במאי הוכרז על קיומו של קרב ביניהם באירוע.
במהלך המופע המקדים, הבלודג'ן בראדרס (הארפר ורואן) הגנו על אליפות הזוגות של סמאקדאון נגד לוק גאלוס וקארל אנדרסון.
הארפר ורואן ביצעו את מהלך ה-Reckoning על גאלוס ושמרו בהצלחה על חגורות האליפות.
האירוע עצמו נפתח בקרב דניאל בריאן לבין ביג קאס.
בריאן ניצח בקרב לאחר שפגע בפניו של קאס בעזרת תרגיל הברך הגבוהה, לאחר מכן בריאן תפס את רגלו של קאס וביצע את מהלך ההכנעה על העקב שלו.
בקרב השני, בובי לאשלי התחרה נגד סמי זיין.
לאשלי ביצע שלוש פעמים את תרגיל הסופלקס שלו תוך כדי שהוא מחזיק באוויר את זיין ובכך השיג את הניצחון בקרב.
הקרב שבא לאחר מכן היה קרב על האליפות הבין יבשתית בין האלוף, סת' רולינס לבין אליאס.
רולינס הצמיד את אליאס תוך כדי שהוא מחזיק את מכנסיו של אליאס כדי להגן בהצלחה על התואר.
בקרב הרביעי התנהל קרב "כסף בבנק" של הנשים, שכלל את אמבר מון, שארלוט פלייר, אלכסה בליס, בקי לינץ', נטליה, נעמי, לאנה וסשה בנקס.
רגעיו האחרונים של הקרב היו שלינץ' ניסתה להוריד את המזוודה מוו התלייה, אך בליס הגיעה כדי לדחוף את הסולם, מה שגרם ללינץ' ליפול אל תוך סולם אחר.
בליס טיפסה במעלה הסולם עד שהגיעה אל הפסגה, הורידה את המזוודה וניצחה בקרב, מה שאיפשר לה לקבל חוזה לקרב על אליפות הנשים בכל זמן ובכל מקום שתרצה.
אז, רומן ריינס התחרה נגד ג'ינדר מהאל, שלווה לקרב על ידי סוניל סינג הפצוע שהיה נמצא על כיסא גלגלים.
במהלך הקרב, סינג לפתע קם מכיסא הגלגלים, דבר שהוכיח שכל הפרשייה התבררה כתחבולה של מהאל.
לבסוף, ריינס ביצע את מהלך "אגרוף הסופרמן" על סינג.
בתוך הזירה, מהאל הצמיד את ריינס, אך ריינס יצא מכך בספירה של שתיים, לאחר מכן ריינס ביצע את מהלך הסיום שלו, ה"ספיר" על מהאל והשיג את הניצחון בקרב.
לאחר מכן, כרמלה הגנה על אליפות הנשים של סמאקדאון מול אסקה.
לקראת סוף הקרב בן אדם בלבוש של אסקה הגיע כדי להסיח את דעתה של אסקה, מי שהתגלה בסופו של דבר כג'יימס אלסוורת' שביצע את חזרתו ל-WWE.
כרמלה הפיקה תועלת מהסחת דעת זו ובעטה בפניה של אסקה כדי לנצח בקרב ולשמור על התואר.
הקרב הבא היה בין AJ סטיילס לבין שינסקה נקאמורה בקרב מי שעומד אחרון (המנצח הוא מי שיריבו לא מצליח לקום לספירת עשר) על אליפות ה-WWE.
נקאמורה ביצע את מהלך הסיום שלו, "קינשאסה", על סטיילס על שולחן השדרנים, אך סטיילס הצליח לקום בספירת תשע.
נקאמורה זרק את סטיילס אל שולחן שעמד בפינת הזירה, אך שוב סטיילס הצליח לקום בספירת תשע.
סטיילס שם לעצמו כמטרה לפגוע ברגלו של נקאמורה בכך שביצע על אותה הרגל את הקאלף קראשר.
סטיילס החל לתקוף את נקאמורה בעזרת כיסא, לעומת זאת, נקאמורה הגיב במכה מתחת לחגורה; כתוצאה מכך, סטיילס הצליח לקום בספירת שמונה.
מחוץ לזירה, נקאמורה ביצע את הקינשאסה על סטיילס, שהצליח לקום בספירת תשע.
לאחר מכן, סטיילס ביצע את מהלך ה"פנומנל פורארם" ואת מהלך הסיום שלו, הסטיילס קלאש, אך נקאמורה הצליח לקום לספירת תשע.
לקראת סוף הקרב, סטיילס תקף את נקאמורה עם מכה מתחת לחגורה ולאחר מכן המשיך את תקיפתו ב"פנומנל פורארם" על שולחן השדרנים, שכתוצאה מהמתקפה נשבר.
נקאמורה בתגובה לא הצליח לקום לספירת עשר, מה שאיפשר לסטיילס לנצח בקרב ולשמור על תוארו.
בקרב הלפני אחרון, ניה ג'קס הגנה על תואר אליפות הנשים של Raw נגד רונדה ראוזי.
לקראת סוף הקרב, ראוזי ביצעה את מהלך ההכנעה שלה על ידה של ג'קס, אך עוד לפני שהצליחה להשיג את מלוא האחיזה הגיעה אלכסה בליס ותקפה את ראוזי בעזרת מזוודת "כסף בבנק" שלה, מה שגרם לפסילת הקרב.
לאחר שתקפה את ראוזי וג'קס בעזרת המזוודה, בליס פדתה את המזוודה וקרב בין בליס לג'קס התקיים.
בליס ביצעה את מהלך ה-DDT ולאחר מכן את מהלך הסיום שלה, טוויסטד בליס, ובכך זכתה באליפות הנשים של Raw בפעם השלישית בקריירה שלה.
הקרב המרכזי של האירוע היה קרב "כסף בבנק" של הגברים, שכלל את ברון סטרומן, פין באלור, המיז, רוסב, בובי רוד, קווין אואנס, קופי קינגסטון וסמואה ג'ו.
כל המשתתפים בקרב תחילה תקפו את סטרומן, ו"קברו" אותו מתחת לערימת סולמות.
סטרומן התאושש לאחר מכן ותקף את באלור וקינגסטון.
ג'ו, אואנס ורוסב עבדו יחדיו כדי לרתק את סטרומן בכך שהניחו אותו על שולחן, כשאואנס טיפס על סולם בגובה של כחמישה מטרים כדי לנחות על סטרומן.
סטרומן הצליח להשתחרר מג'ו ורוסב וטיפס במעלה הסולם עד שתפס את אואנס וזרק אותו מפסגת הסולם אל תוך שני שולחנות.
ג'ו תקף את סטרומן בעזרת סולם, באלור ביצע את מהלך הסיום שלו מסולם שהיה נמצא מחוץ לזירה על רוד ששכב בתוך הזירה.
לאחר מכן באלור ניסה לשים את ידיו על המזוודה, אך סטרומן הוא זה שהפריע לו.
סטרומן ביצע את מהלך הסיום שלו, הפאוורסלאם גם על המיז וגם על ג'ו.
לקראת רגעיו האחרונים של הקרב, באלור וקינגסטון ניסו להוריד את המזוודה, אך סטרומן ניער את קינגסטון ממנו וזרק אותו לרצפת הזירה.
בעוד שבאלור היה נמצא בתחתית הסולם, סטרומן הצליח להוריד את המזוודה וניצח בקרב.
כסף בבנק (2019) הפוסטר הרשמי של האירוע בכיכובה של בקי לינץ' מידע ארגון WWE מותג (ים) Rawסמאקדאון205 לייב תאריך 19 במאי 2019 עיר הרטפורד, קונטיקט אולם XL סנטר סדרת אירועי שלם וצפה של ה-WWEThe Shield'sFinal Chapterכסף בבנק(2019):NXT TakeOverXXV סדרת אירועי כסף בבנק2018כסף בבנק(2019)2020
כסף בבנק (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שלושת המותגים (Raw, סמאקדאון ו-205 לייב), ונערך ב-19 במאי 2019, באולם ה-XL סנטר שבהרטפורד, קונטיקט.
האירוע היה האירוע העשירי בסדרת אירועי כסף בבנק.
שנים עשר קרבות התנהלו באירוע, כולל אחד שהתקיים במופע המקדים לאירוע.
בקרב המרכזי, ברוק לסנר, שלא הוכרז רשמית, ניצח בקרב הכסף בבנק של הגברים.
ביילי ניצחה בקרב הכסף בבנק של הנשים, שפתח את האירוע.
מאוחר יותר, היא פדתה את המזוודה על אלופת הנשים החדשה של סמאקדאון, שארלוט פלייר, לאחר שניצחה דקות ספורות לפני את בקי לינץ', והפכה לאלופת הנשים החדשה של סמאקדאון.
בהגנה האחרת שלה על התואר, לינץ' ניצחה את לייסי אוואנס ושמרה על אליפות הנשים של Raw.
עוד ברשימת הקרבות, קופי קינגסטון ניצח את קווין אואנס ושמר על אליפות ה-WWE, בעוד שסת' רולינס ניצח את AJ סטיילס ושמר על האליפות האוניברסלית.
ב-29 באפריל בתוכנית Raw, במסגרת הפינה "רגע של בליס", אלכסה בליס חשפה את ארבעת המשתתפים שייצגו את Raw בקרב כסף בבנק של הגברים: ברון סטרומן, ריקושט, דרו מקינטייר וברון קורבין.
לילה לאחר מכן בתוכנית סמאקדאון, ארבעת המשתתפים האחרונים נחשפו: עלי, פין באלור, אנדרדה ורנדי אורטון.
שבוע לאחר מכן, לרוברט רוד (בעבר בובי רוד) ניתנה הזדמנות להחליף את ריקושט בקרב כסף בבנק אם היה מנצח אותו באותה התוכנית, אך רוד כשל בניסיונו והפסיד לריקושט.
ב-13 במאי, סמי זיין ניצח את סטרומן בקרב ספירות בכל מקום לאחר הפרעה מצידם של ברון קורבין ודרו מקינטייר, ניצחון שהעניק לזיין את ההזדמנות להחליף את סטרומן בקרב כסף בבנק.
ארבע המשתתפות שתייצגנה את Raw בקרב כסף בבנק של הנשים נחשפו גם הן במסגרת הפינה "רגע של בליס": נטליה, דנה ברוק, נעמי ואלכסה בליס בעצמה.
לילה לאחר מכן בתוכנית סמאקדאון, ארבע המשתתפות האחרונות נחשפו: ביילי, מנדי רוז, אמבר מון וכרמלה.
ב-13 במאי בתוכנית Raw, בליס, שאיבדה את המזוודה שלה, הוחלפה בקרב המרובע בין המשתתפות של Raw בקרב הכסף בבנק על ידי ניקי קרוס, קרב שבסופו קרוס ניצחה.
שלושה ימים לאחר מכן, נודע שאלכסה בליס לא כשירה לקרב הכסף בבנק ומי שתחליף אותה תהיה אותה קרוס.
באירוע רסלמניה 35, בקי לינץ' ניצחה את רונדה ראוזי ושארלוט פלייר בקרב משולש "המנצחת זוכה בהכל" וזכתה גם באליפות הנשים של Raw וגם באליפות הנשים של סמאקדאון.
לאחר מכן, נודע שהיא תגן על שתי חגורות האליפות בשני קרבות שונים באירוע כסף בבנק.
בגזרת אליפות הנשים של Raw, לינץ' תגן על התואר נגד לייסי אוואנס שבמשך השבועות תקפה את לינץ' בתוכניות Raw וסמאקדאון.
אוואנס הועברה ל-Raw כחלק מהסופרסטאר שייק-אפ ולאחר מכן קיבלה הזדמנות להתחרות על התואר לאחר שניצחה את נטליה בקרב אשר קבע את הטוענת לכתר.
בגזרת אליפות הנשים של סמאקדאון, אלופת הנשים של סמאקדאון לשעבר, שארלוט פלייר, טענה שהיא הפסידה את התואר, אף על פי שכלל לא הוצמדה בקרב המשולש ברסלמניה.
מנגד, לינץ' טענה שהיא לא תעניק לפלייר קרב על התואר מבלי להיאבק על ההזדמנות ובנוסף דרשה טוענות לכתר חדשות שהן לא פלייר.
בין השמות שהועברו לסמאקדאון כחלק מהסופרסטאר שייק-אפ, ביילי טענה שזה הזמן שלה לקבל קרב על התואר.
בעקבות זאת, נקבע קרב בין השתיים ב-23 באפריל בתוכנית סמאקדאון אשר קבע את זהות הטוענת לכתר, ובו פלייר יצאה עם ידה על העליונה.
כתוצאה מכך, לינץ' תיאלץ להגן על אליפות הנשים של סמאקדאון נגד שארלוט פלייר.
באירוע רסלמניה 35, סת' רולינס ניצח את ברוק לסנר וזכה באליפות האוניברסלית.
ב-22 באפריל בתוכנית Raw, מנהל התפעול הראשי, טריפל H הודיע על קיומם של שני קרבות משולשים, שהמנצחים בהם יפגשו בקרב המרכזי של התוכנית והמנצח בקרב זה יהיה הטוען לכתר של רולינס.
AJ סטיילס ניצח את ריי מיסטריו וסמואה ג'ו בקרב המשולש הראשון, בעוד שברון קורבין ניצח את דרו מקינטייר והמיז בקרב המשולש השני.
בקרב המרכזי, סטיילס ניצח את קורבין ובכך הפך למועמד של רולינס לחגורת האליפות האוניברסלית באירוע כסף בבנק.
ב-16 באפריל בתוכנית סמאקדאון, יושב ראש הארגון, וינס מקמהן, הציג את אליאס כרכישה הגדולה ביותר בהיסטוריה של סמאקדאון.
השניים נקטעו על ידי רומן ריינס, שערך אף הוא את הופעת הבכורה שלו בתוכנית, ותקף את אליאס ואת מקמהן.
שבוע לאחר מכן, הבן של וינס, שיין מקמהן, קרא לריינס לזירה כדי לנקום בו על מעשיו, אך עוד לפני שהאחרון הגיע לזירה, אליאס תקף את ריינס מאחור, ולאחר מכן אליאס ושיין תקפו את ריינס יחדיו.
באירוע רסלמניה 35, שיין מקמהן ניצח את המיז בקרב ספירות בכל מקום לאחר שהמיז ביצע על שיין את מהלך הסופרפלקס מאזור עמדת המצלמות אל הרצפה.
שיין נחת כשכתפו הונחה מעל מיז, מה שגרם לשופט לבצע הצמדה שנתנה לשיין את הניצחון בקרב.
אז, נודע שהמיז הועבר ל-Raw כחלק מהסופרסטאר שייק-אפ ולאחר מכן הוא תקף את שיין, שלעג לו על הפסדו.
ב-29 באפריל בתוכנית Raw, במהלך קרב של המיז נגד בובי לאשלי, שיין הגיע לאזור הזירה והסיח את דעתו של המיז, מה שאפשר ללאשלי לנצל זאת ולנצח בקרב.
לאחר הקרב, שיין תקף את המיז.
יותר מאוחר באותו הערב, המיז איתגר את שיין לקרב כלוב ביניהם באירוע כסף בבנק, קרב שלאחר מכן הפך לרשמי.
ב-16 באפריל בתוכנית סמאקדאון, חברי קבוצת הניו דיי, קופי קינגסטון ואקסבייר וודס התארחו בפינה "המופע של KO" באדיבות קווין אואנס.
אואנס בירך את קינגסטון על זכייתו באליפות ה-WWE לאחר הניצחון שלו על דניאל בריאן ברסלמניה 35. עקב פציעתו של חבר הניו דיי, ביג אי, אואנס ביקש להצטרף לניו דיי כצלע השלישית בקבוצה.
קינגסטון ווודס נענו להצעה זו בחיוב, וכינו את אואנס כ"ביג או".
בקרב המרכזי של אותה התוכנית, השלושה ניצחו את סזארו, שינסקה נקאמורה ורוסב.
שבוע לאחר מכן, לאחר שרוסב תקף את קינגסטון במהלך קרב היחידים שלו נגד נקאמורה, תיגרה פרצה בין המעורבים שכללו בנוסף את וודס ואואנס.
בזמן שהאחרים שכבו על הרצפה לאחר מתקפות האחד של האחר, אואנס בגד בקינגסטון ותקף אותו ואת וודס, ובכך הצהיר על כוונותיו להתחרות על אליפות ה-WWE.
ב-30 באפריל, קינגסטון איתגר את אואנס לקרב על התואר באירוע כסף בבנק, אתגר שאליו אואנס נענה בחיוב.
באירוע רסלמניה 35, סמואה ג'ו הגן בהצלחה על אליפות ארצות הברית נגד ריי מיסטריו בקרב שנמשך דקה אחת בלבד.
שני המתאבקים הועברו ל-Raw כחלק מהסופרסטאר שייק-אפ, וב-29 באפריל, מיסטריו ניצח את ג'ו בקרב שאינו היה על התואר.
שבוע לאחר מכן, קרב נוסף בין השניים על התואר נקבע לאירוע כסף בבנק.
ב-23 באפריל בתוכנית 205 לייב, ארייה דבארי ניצח את אוני לורקאן.
הג'נרל מנג'ר של התוכנית, דרייק מאבריק, קבע שטוני ניס יגן על אליפות ה-WWE במשקל קל נגד דבארי באירוע כסף בבנק.
לאחר שהפסידו את אליפות הזוגות של סמאקדאון להארדי בויז (ג'ף הארדי ומאט הארדי), האוסוס (ג'יי אוסו וג'ימי אוסו) הועברו לסמאקדאון כחלק מהסופרסטאר שייק-אפ.
שבועיים לאחר מכן, ההארדי בויז נאלצו לוותר על חגורות האליפות עקב פציעה בברכו של ג'ף שדרשה ניתוח.
ב-7 במאי בתוכנית סמאקדאון, האוסוס הופיעו בתוכנית כחלק מחוק הויילד קארד, ואיתגרו את דניאל בריאן ורואן לקרב על חגורות אליפות הזוגות הפנויות.
בקרב זה, האוסוס הפסידו וכתוצאה מכך בריאן ורואן הפכו לאלופי הזוגות החדשים של סמאקדאון.
שבוע לאחר מכן, נקבע קרב חוזר בין הזוגות שייערך במסגרת המופע המקדים לאירוע ובו חגורות האליפות לא יונחו על הכף.
המופע המקדים הכיל קרב אחד בודד, ובו דניאל בריאן ורואן התחרו נגד האוסוס (ג'יי אוסו וג'ימי אוסו) בקרב שאינו היה על חגורות אליפות הזוגות של סמאקדאון.
בסיום, בריאן ניסה לקפוץ על האוסוס שנמצאו בחוץ, אך הם ביצעו עליו את מהלך הסופרקיק המשותף.
בזירה, האוסוס ביצעו על בריאן את מהלך הדאבל אוס ספלאש, כשלאחר מכן ג'ימי אוסו הצמיד את בריאן לספירת שלוש, שהעניקה לזוג את הניצחון בקרב.
האירוע עצמו נפתח בקרב כסף בבנק של הנשים, שכלל את ביילי, כרמלה, דנה ברוק, אמבר מון, מנדי רוז, נעמי, נטליה וניקי קרוס.
ברגעיו הראשונים של הקרב רוז פצעה את כרמלה לאחר שפגעה ברגלה ומשום כך היא פונתה לקבלת טיפול אל מאחורי הקלעים.
הקרב כלל שבע משתתפות שניסו לאחוז במזוודה ולהשיג אותה עד שהיה נראה שרוז היא בדרכה הבטוחה להשגת המטרה, חמש דקות לאחר מכן כרמלה חזרה לקרב, כשהיא דידתה, אך זה לא עצר אותה מלתקוף את רוז ולמנוע ממנה לזכות במזוודה.
בעוד שכרמלה טיפסה במעלה הסולם, היא הותקפה על ידי חברתה של רוז, סוניה דוויל.
האחרונה סחבה על גבה את רוז כדי לעזור לה להגיע אל המזוודה, אך ביילי טיפסה במהרה ולאחר מספר שניות שהיא נעצה מבטים ברוז ודוויל, היא דחפה את שתיהן מהסולם, מה שאפשר לה להוריד את המזוודה בביטחה, לנצח בקרב ולהפוך למחזיקת מזוודת כסף בבנק.
מאחורי הקלעים סמי זיין ביקש מטריפל H שיגן עליו מפני ברון סטרומן הזועם לאחר שזיין גזל ממנו את המקום בקרב כסף בבנק של הגברים.
בתגובה, טריפל H הודיע לו שאין לו מה לדאוג ועליו להגן על עצמו במקרה הצורך.
אז, סמואה ג'ו הגן על אליפות ארצות הברית נגד ריי מיסטריו.
לאחר כדקה וחצי של קרב, מיסטריו הצליח להצמיד לספירת שלוש את ג'ו המדמם וכתוצאה מכך הוא הפך לאלוף ארצות הברית החדש, למרות שכתפיו של ג'ו לא הוצמדו לקרקע, אך השופט לא ראה זאת.
בעוד שמיסטריו חגג את זכייתו באליפות עם בנו, דומיניק, ג'ו הזועם תקף את מיסטריו לעיני דומיניק.
בקרב שבא לאחר מכן, המיז התחרה נגד שיין מקמהן בקרב כלוב.
סיום הקרב התנהל כך שמיז ניסה לבצע על שיין את מהלך הסופלקס, כששיין היה מחוץ לדופן הכלוב.
בשלב מסוים, שיין החליק, כך שמיז ניסה לאחוז בחולצתו של שיין, עד שהאחרון נפל ונגע בקרקע.
כתוצאה מכך ובכפוף לחוקי קרב כלוב, שיין ניצח.
לאחר הקרב, המצלמה הופנתה אל מאחורי הקלעים, כשטריפל H ובכירים נוספים רצו בעקבות אחד השופטים.
היה ניתן לראות את סמי זיין תלוי מרגליו, כשגופו כלפי מטה.
טריפל H הרחיק את הצלם ובכך קטע זה נגמר.
בקרב הרביעי, טוני ניס הגן על אליפות ה-WWE במשקל קל נגד ארייה דבארי.
בסיום, ניס ביצע על דבארי את מהלך הסיום שלו, הרנינג ניס, ולאחר מכן הצמיד אותו לניצחון, שהקנה לו הגנה מוצלחת על התואר.
לאחר מכן, בקי לינץ' הגנה על אליפות הנשים של Raw נגד לייסי אוואנס.
בסיום, אוואנס פגעה מאחור ברגלה של לינץ' ולאחר מכן ניסתה להצמיד אותה.
כתפיה של לינץ' הוצמדו לקרקע ולמרות זאת השופט החליט שלא לבצע את הספירה לשלוש.
כתוצאה מכך, לינץ' התחמקה מניסיון ההצמדה והפכה זאת למהלך ההכנעה שלה, ה-Dis-arm-her, שלא הותיר לאוואנס ברירה, אלא להיכנע.
הכנעה זו זיכתה בניצחון את לינץ', ובכך היא רשמה הגנה מוצלחת על התואר.
בזמן שלינץ' עשתה את דרכה אל רמפת הכניסה, מוזיקת הכניסה של שארלוט פלייר התנגנה והיא יצאה אל כיוון הזירה.
הקרב המתוכנן ביניהן התקיים, ובו לינץ' הגנה על אליפות הנשים של סמאקדאון נגד פלייר.
סיום הקרב התנהל כך שבזמן שהשופט היה עסוק בספירת חוץ על פלייר, אוואנס הגיעה והכתה את לינץ' עם מהלך הסיום שלה, ה-Woman's Right.
פלייר ניצלה זאת, נכנסה אל הזירה ובזמן שהיא ניסתה להרים את לינץ', האחרונה ניסתה לבצע ניסיון הצמדה, שלא צלח.
מנגד, פלייר יצאה מניסיון זה ובעטה בפניה של לינץ'.
לאחר מכן, היא הצמידה את לינץ' לספירת שלוש מוצלחת, שהקנתה לה את הניצחון בקרב וכתוצאה מכך היא הפכה לאלופת הנשים החדשה של סמאקדאון.
לאחר הקרב, לינץ' הזועמת תקפה את אוואנס, עד שפלייר הדפה אותה והצטרפה לאוואנס בתקיפתה.
השתיים המשיכו בתקיפתן עד שמחזיקת כסף בבנק, ביילי, הגיעה ונחלצה לעזרתה של לינץ'.
בזמן שפלייר הייתה מרותקת לקרקע, ביילי החליטה לפדות את מזוודת כסף בבנק שלה והקרב ביניהן הפך לרשמי.
ביילי גררה את פלייר אל כיוון מרכז הזירה ולאחר מכן ביצעה עליה את מהלך ה-Elbow drop מהחבל העליון והצמידה אותה לניצחון, שהקנה לה את הזכייה באליפות הנשים של סמאקדאון.
מאחורי הקלעים, המצלמה הראיתה את רומן ריינס שהתהלך במסדרון לקראת הקרב שלו.
אליאס הגיח מאחוריו והטיח בחוזקה את הגיטרה שלו על גבו של ריינס.
לאחר מכן, אליאס עשה את דרכו אל הזירה וביצע את מופע הנגינה המסורתי שלו.
כשעשה את דרכו בחזרה אל מאחורי הקלעים, לפתע, ריינס הגיח ותקף את אליאס בעזרת מהלך "אגרוף הסופרמן".
ריינס גרר את אליאס לזירה והקרב ביניהם הפך לרשמי.
ריינס ביצע על אליאס את מהלך הספיר ולאחר מכן הצמיד אותו לניצחון.
בקרב שבא לאחר מכן, סת' רולינס הגן על האליפות האוניברסלית נגד AJ סטיילס.
בסיום, סטיילס ניסה לבצע על רולינס את מהלך הפנומנל פורארם, אך רולינס חמק וביצע במקום את מהלך הברך הגבוהה, אז, הוא ביצע את מהלכי הסופרקיק והסטומפ ולאחר מכן הצמיד את סטיילס לניצחון, שהקנה לו הגנה מוצלחת על התואר.
לאחר הקרב, סטיילס חזר לזירה כדי להושיט את ידו לרולינס כאות כבוד.
רולינס נענה ללחיצה זו בחיוב.
אז, הלוצ'ה האוס פארטי (גראן מטאליק, קאליסטו ולינסה דוראדו) הגיעו לזירה.
לארס סאליבן הגיע לזירה ובתחילה, מחוץ לזירה, נטרל את מתקפותיהם של מטאליק ודוראדו.
כשסאליבן עשה את דרכו אל תוך הזירה, קאליסטו תקף אותו, אך סאליבן הדף אותו בנגיחה, שגרמה לו להיחתך במצחו.
בעודו מדמם, סאליבן תקף באכזריות את קאליסטו.
בסוף הקטע, שלישיית לוצ'ה האוס פארטי נצפו חבולים על הקרקע.
בקרב הלפני אחרון, קופי קינגסטון הגן על אליפות ה-WWE נגד קווין אואנס.
סיום הקרב התנהל כך שבזמן שאואנס ניסה לבצע על קינגסטון את מהלך הסנטון בומב מהחבל העליון, רגליו של קינגסטון הורמו כלפי מעלה כדי לבלום את התקיפה ולפגוע בגבו של אואנס.
לאחר מכן, קינגסטון ביצע על אואנס את מהלך הסיום שלו, "צרה בגן עדן", ובכך הוא הצמיד את אואנס לניצחון ושמר על התואר בהצלחה.
הקרב המרכזי של האירוע היה קרב "כסף בבנק" של הגברים, שכלל את עלי, אנדרדה, ברון קורבין, דרו מקינטייר, פין באלור, רנדי אורטון וריקושט.
הקרב הפך להיות בן שבעה משתתפים עקב הפציעה שאותה ספג סמי זיין מוקדם יותר באותו הערב על ידי גורם אינו מזוהה.
ברגעיו האחרונים של הקרב היה ניתן לראות את עלי שעשה את דרכו אל עבר המזוודה.
לפתע, מוזיקת הפתיחה של ברוק לסנר התנגנה והוא הגיח ביחד עם פול היימן.
הוא רץ במהרה לזירה כדי לעצור את עלי מלהשיג את המזוודה ובדרך העיף את הסולם שעמד לצד הזירה וכתוצאה מכך פגע בצלמים.
כמו כן, הוא הזיז את הסולם שעליו עמד עלי ולאחר מכן טיפס בעצמו בחופשיות ובקלילות אל עבר המזוודה והוריד אותה, מה שגרם לו לנצח בקרב ולהפוך למחזיק מזוודת כסף בבנק.
העיתונאי של Wrestling Observer Newsletter, דייב מלצר, אמר בסיקור שלו שהקרב על האליפות האוניברסלית היה קרב נדיר, שנערך באירוע שלם וצפה של ה-WWE, והוא היה אף מתאים לתוכנית של NXT.
לילה לאחר מכן בתוכנית Raw, מחזיק מזוודת כסף בבנק, ברוק לסנר, ביחד עם פול היימן, פתחו את התוכנית, כשהם הזהירו גם את האלוף האוניברסלי, סת' רולינס, וגם את אלוף ה-WWE, קופי קינגסטון, בידיעה שיש ביכולתו של לסנר לפדות את המזוודה על קרב אליפות נגדם בכל מקום ובכל זמן נתון.
רולינס וקינגסטון (שהופיע בתוכנית כחלק מחוק הויילד קארד), רצו שלסנר יפדה את המזוודה מולם באותו הערב.
מאוחר יותר, רולינס וקינגסטון ניצחו את בובי לאשלי וברון קורבין בקרב זוגות אשר שימש כקרב המרכזי של התוכנית.
לאחר הקרב, לסנר הגיח ויצר תחושה שבה הוא הולך לפדות את המזוודה על אחד מהם.
מנגד, לסנר נמנע מעימות עם אחד מהשניים, והיימן אמר שהוא ולסנר יודיעו בתוכנית הבאה מי יהיה יריבו של לסנר.
סמי זיין היה אמור להתחרות נגד ברון סטרומן.
זיין ניסה להשיג עזרה מבובי לאשלי, שאמור להתחרות נגד סטרומן באירוע סופר שואודאון בערב הסעודית.
לעומת זאת, לאשלי סירב לעזור לזיין, שלבסוף הפסיד לסטרומן.
בזמן שלארס סאליבן היה אמור להתראיין בנושא התקיפה שלו לילה קודם על הלוצ'ה האוס פארטי, הוא נקטע על ידם.
השלושה תקפו את סאליבן, שמנגד הצליח להדוף אותם.
AJ סטיילס התראיין לגבי ההפסד שלו לסת' רולינס.
הוא אמר שהוא יכול להביס את רולינס, אך הקרב ביניהם בכסף בבנק לא היה הערב שלו.
לאחר מכן, הוא נקטע על ידי ברון קורבין, שהתלונן על כך שסטיילס קיבל הזדמנות להתחרות על האליפות האוניברסלית על פניו.
רומן ריינס הופיע בתוכנית Raw כחלק מחוק הויילד קארד, נקטע על ידי שיין מקמהן, שאמר שהוא סיים את היריבות שלו עם המיז ועכשיו הוא הסב את תשומת ליבו לעבר ריינס, שלא שכח שהאחרון הכה בעזרת מהלך "אגרוף הסופרמן" את אביו, וינס מקמהן.
ריינס אמר שהוא סיים את היריבות שלו עם אליאס ואיתגר את שיין לקרב.
שיין, שהזמין את דרו מקינטייר לצידו, נענה לאתגר של ריינס בחיוב והקרב ביניהם הפך לרשמי לאירוע סופר שואודאון.
לאחר מכן מאחורי הקלעים, המיז הופיע והתעמת עם שיין ומקינטייר, ואמר שהוא לא סיים עם שיין מקמהן.
מקינטייר התערב ואיתגר את המיז לקרב, שבו לבסוף מקינטייר ניצח.
לאחר הקרב ביניהם, שיין ומקינטייר תקפו את המיז עד שריינס הגיע ונחלץ לעזרתו של המיז.
לילה לאחר מכן בתוכנית סמאקדאון, ריינס התחרה נגד אליאס בקרב שבו ריינס יצא שוב עם ידו על העליונה.
לאחר הקרב, מקינטייר תקף את ריינס בעזרת מהלך הסיום שלו, ה-Claymore, שהופיע בתוכנית כחלק מחוק הויילד קארד.
האוסוס חידשו את היריבות שלהם עם הריבייבל (דאש ויילדר וסקוט דוסון), כשהפסידו לריבייבל בתוכנית Raw.
אלופת הנשים של Raw, בקי לינץ', הופיעה בפינה "רגע של בליס", של אלכסה בליס, ביחד עם ניקי קרוס.
הן נקטעו על ידי אלופות זוגות הנשים של ה-WWE, The IIconics (בילי קיי ופייטון רויס), ביחד עם לייסי אוואנס, שהתגרתה בלינץ' על כך שהיא הייתה אחד מהגורמים שגרמו ללינץ' לאבד את אליפות הנשים של סמאקדאון.
לינץ' אמרה שמכיוון שהיא הפסידה את תואר זה, היא תוכל סוף סוף להתעסק באוואנס באופן מלא.
זה הוביל לקרב שלוש נגד שלוש, שבו לינץ', קרוס ובליס ניצחו את אוואנס ו-The IIconics.
לילה לאחר מכן בתוכנית סמאקדאון, לינץ' חברה לשורות אלופת הנשים החדשה של סמאקדאון, ביילי, וביחד הן ניצחו את אוואנס ושארלוט פלייר.
לינץ' ואוואנס הופיעו בתוכנית כחלק מחוק הויילד קארד.
סמואה ג'ו הגיב על כך שהפסיד את אליפות ארצות הברית.
הוא אמר שהוא לא היה עצבני, אלא טעויות נעשו על ידי השופט, שספר את ההצמדה של מיסטריו למרות שכתפיו של ג'ו לא הוצמדו לקרקע.
הוא אמר שריי מיסטריו צריך לעשות את הדבר הנכון, להעניק לו בחזרה את חגורת האליפות ולהוות לבנו, דומיניק, דוגמה טובה.
כסף בבנק (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-10 במאי 2020, ב-WWE Performance Center, המשמש כמתחם האימונים של ה-WWE בשגרה באורלנדו, פלורידה, בעוד שקרבות הסולם המסורתיים הוקלטו מראש ב-15 באפריל והתקיימו במשרדי המטה של הארגון שבסטמפורד, קונטיקט.
האירוע היה האירוע ה-11 בסדרת אירועי כסף בבנק.
במקור, האירוע היה אמור להיערך בשידור ישיר ברויאל פארמס ארנה שבבולטימור, מרילנד.
אולם, היכל הספורט וארגון ה-WWE נאלצו לבטל את קיום האירוע עקב התפרצות מגפת הקורונה.
הארגון הודיע שקרבות הסולם המסורתיים של כסף בבנק יתקיימו במשרדי המטה שלו בסטמפורד, קונטיקט, כשניתן לקרב הסולם גימיק חדש בשם "הסולם התאגידי", ובו המתאבקים יחלו את הקרב בקומת הקרקע ויעשו את דרכם עד לגג המבנה, שם המנצח בקרב יקבע.
בקרב המרכזי, אוטיס ואסקה ניצחו בקרבות הסולם כסף בבנק, שהתקיימו במקביל.
עוד ברשימת הקרבות, דרו מקינטייר ניצח את סת' רולינס ושמר על אליפות ה-WWE, ברון סטרומן ניצח את בריי וויאט ושמר על האליפות האוניברסלית, וביילי ניצחה את טמינה ושמרה על אליפות הנשים של סמאקדאון.
האירוע כסף בבנק הוא אירוע שלם וצפה שנתי, המופק על ידי ה-WWE מאז שנת 2010 ובדרך כלל נערך בין חודש מאי לחודש יולי.
שם האירוע נקרא על שם קרב הכסף בבנק, שהוא קרב סולם, שבו המשתתפים בקרב משתמשים בסולמות כדי להוריד את המזוודה מוו התלייה אשר נמצא מעל הזירה.
המזוודה מכילה חוזה, המבטיח לזוכה בה קרב על אליפות עולם בכל זמן ובכל מקום שירצה במהלך השנה הקרובה.
בדרך כלל, קרב זה כולל שמונה משתתפים המתחלקים שווה בשווה בין המותגים Raw וסמאקדאון (ארבעה מ-Raw וארבעה מסמאקדאון); לעומת זאת, בשנת 2020 פורסם שיהיו רק שישה משתתפים/ות (שלוש/ה מ-Raw ושלוש/ה מסמאקדאון).
לזוכה בקרב הכסף בבנק של הגברים הייתה האפשרות לבחור בין האליפות האוניברסלית של Raw לבין אליפות ה-WWE של סמאקדאון.
לזוכה בקרב הכסף בבנק של הנשים הייתה האפשרות לבחור בין אליפות הנשים של Raw לבין אליפות הנשים של סמאקדאון.
כמו כל אירועי הספורט בכלל ובאירועי ההיאבקות המקצועית בפרט, אירוע זה הושפע על ידי מגפת הקורונה ולכן נדרשו להיעשות שינויים רבים בנושא.
האירוע היה אמור להתקיים ברויאל פארמס ארנה שבבולטימור, מרילנד.
אולם, ב-30 במרץ, כשבוע לפני רסלמניה 36, מושל מרילנד, לארי הוגאן הוציא צו הישארות בבתים.
פרסומת על האירוע כסף בבנק הוצגה במהלך הלילה השני של רסלמניה 36, ששודר ב-5 באפריל, אך זאת ללא כל אזכור באיזו עיר ובאיזה אולם תתקיים.
בסופו של דבר, אולם הרויאל פארמס ארנה ביטל את כל מופעיו בעקבות המגפה והחל במדיניות החזרים כספיים.
ב-1 במאי בפרק של התוכנית סמאקדאון, נודע גם שקרבות הסולם כסף בבנק של הגברים ושל הנשים יתקיימו בו זמנית.
לאחר שינויים בפורמט של הקרב, מספר המשתתפים בכל קרב הצטמצם לשישה בלבד; מאז שנת 2018, קרבות הסולם של הגברים ושל הנשים כללו שמונה משתתפים שחולקו שווה בשווה בין המותגים Raw וסמאקדאון.
בעוד שקרבות הסולם הוקלטו ב-15 באפריל, נודע ששאר הקרבות באירוע יתקיימו במתחם האימונים של ה-WWE Performance Center.
באירוע סופר שואודאון, "השד" בריי וויאט הפסיד את האליפות האוניברסלית לגולדברג, כשבלילה הראשון של אירוע רסלמניה 36, ברון סטרומן ניצח את גולדברג והפך לאלוף האוניברסלי החדש.
בתוכנית סמאקדאון שבאה לאחר מכן, בריי וויאט קטע את האלוף האוניברסלי החדש, ברון סטרומן.
הוא הזכיר לסטרומן שהוא זה שהביא אותו לארגון כחלק מחבר בקבוצת משפחת וויאט.
וויאט טען שהוא רוצה את חגורת האליפות בחזרה תוך כדי שהוא איתגר את סטרומן לקרב.
סטרומן נענה לאתגר זה בחיוב והקרב הפך רשמי לאירוע כסף בבנק, אך עוד נודע שוויאט יתמודד מולו בדמות הרגילה שלו ולא בדמות "השד".
ב-13 באפריל בתוכנית Raw, דווח על קיומם של קרבות העפלה לקרב הכסף בבנק של הנשים.
אסקה, שיינה בייזלר וניה ג'קס העפילו לקרב הכסף בבנק לאחר שניצחו את רובי ריוט, שרה לוגאן וקיירי סיין, בהתאמה.
ב-17 באפריל בתוכנית סמאקדאון, דנה ברוק ניצחה את נעמי והעפילה גם היא לקרב זה.
שבוע לאחר מכן בתוכנית סמאקדאון, לייסי אוואנס ניצחה את סשה בנקס והבטיחה את העפלתה.
ב-1 במאי בתוכנית סמאקדאון, כרמלה השיגה את הכרטיס האחרון לקרב הכסף בבנק לאחר שגברה על מנדי רוז.
ב-17 באפריל בתוכנית סמאקדאון, החלו להתקיים קרבות העפלה לקרב הכסף בבנק של הגברים.
בקרב הראשון, דניאל בריאן ניצח את סזארו והיה הראשון להעפיל לקרב הכסף בבנק.
ב-20 באפריל בתוכנית Raw, אליסטר בלאק, אפולו קרוז וריי מיסטריו העפילו גם הם לקרב לאחר שניצחו את אוסטין ת'יאורי, מונטל וונטביוס פורטר ומרפי, בהתאמה.
ב-24 באפריל בתוכנית סמאקדאון, המלך קורבין ניצח את דרו גולאק והעפיל גם הוא לקרב.
ב-27 באפריל בתוכנית Raw, קרוז ספג פציעה בברכו השמאלית במהלך הקרב על אליפות ארצות הברית נגד האלוף, אנדרדה וכתוצאה מכך הוסר מקרב הכסף בבנק.
ב-1 במאי בתוכנית סמאקדאון, אוטיס ניצח את דולף זיגלר כדי להבטיח את העפלתו.
ב-4 במאי בתוכנית Raw, AJ סטיילס ניצח בקרב גאונטלט הזדמנות אחרונה על הכרטיס האחרון לקרב הכסף בבנק, שהתפנה לאחר פציעתו של קרוז.
במהלך הלילה השני של רסלמניה 36, טמינה הודחה ראשונה בקרב ההדחות המחומש על אליפות הנשים של סמאקדאון לאחר שכל המשתתפות האחרות בקרב התאחדו כדי להדיח אותה.
לבסוף, ביילי ניצחה בקרב זה ושמרה על תוארה.
בתוכנית סמאקדאון שבאה לאחר מכן, טמינה ציינה את העובדה שנדרש שכל המתאבקות יחדיו הדיחו אותה בקרב ההדחות המחומש ולא מתאבקת מסוימת אחת, ואף איתגרה את ביילי לקרב על התואר שלה.
ביילי הסכימה אם טמינה תנצח את חברתה, סשה בנקס.
בקרב ביניהן שבוע לאחר מכן, טמינה גברה על בנקס, וכתוצאה מכך הקרב ביניהן הפך רשמי לאירוע כסף בבנק.
במהלך הלילה הראשון של רסלמניה 36, סת' רולינס הפסיד לקווין אואנס, בעוד שבקרב המרכזי של הלילה השני, דרו מקינטייר ניצח את ברוק לסנר וזכה באליפות ה-WWE.
ב-13 באפריל בתוכנית Raw, סת' רולינס טען שבעקבות ההפסד שלו לקווין אואנס ברסלמניה, הוא "נצלב", אך עכשיו הוא התחזק (מילים שביססו את הגימיק שלו כ"משיח של התוכנית Raw").
מאוחר יותר בתוכנית, הוא תקף את אלוף ה-WWE, דרו מקינטייר, לאחר ניצחונו של האחרון על אנדרדה.
שבוע לאחר מכן, מקינטייר איתגר את רולינס לקרב על תוארו באירוע כסף בבנק, בטענה שכאלוף הוא צריך להתמודד מול הטובים ביותר.
רולינס הגיב בכך שהזכיר את הדמיון ביניהם, כמו ששניהם אלופי NXT, שניהם ניצחו את ברוק לסנר כדי לזכות באליפות עולם ברסלמניה (כשרולינס עשה זאת פעמיים, הראשונה ברסלמניה 31 בשנת 2015 על אליפות ה-WWE, שנקראה אז בשם אליפות העולם במשקל כבד של ה-WWE, והאחרת ברסלמניה 35 על האליפות האוניברסלית).
לאחר שציין נקודות אלה, רולינס נענה לאתגר של מקינטייר בחיוב.
ב-17 באפריל בתוכנית סמאקדאון, ביג אי (שייצג את הניו דיי) ניצח את חצי מאלופי הזוגות, המיז (שייצג את עצמו ואת ג'ון מוריסון), ואת ג'יי אוסו (שייצג את האוסוס) בקרב יחידים משולש וזכה באליפות הזוגות של סמאקדאון.
שבוע לאחר מכן, לוצ'ה האוס פארטי (גראן מטאליק ולינסה דוראדו) הגיעו כדי לאתגר את הניו דיי, אך הם נקטעו על ידי המיז וג'ון מוריסון, שאיתגרו גם הם את הניו דיי.
The Forgotten Sons (סטיב קאטלר, ג'קסון רייקר ווסלי בלייק, שערכו את קרב הבכורה שלהם ברוסטר הראשי שבוע קודם לכן, הגיעו כדי לומר שהם ישתלטו על מחלקת הזוגות ולאחר מכן תקפו את הניו דיי.
שבוע לאחר מכן, קאטלר ובלייק ניצחו את הניו דיי (ביג אי וקופי קינגסטון), בזמן שהמיז ומוריסון היו חלק מצוות השידור לקרב.
ב-2 במאי, פורסם שהניו דיי יגנו על אליפות הזוגות של סמאקדאון נגד לוצ'ה האוס פארטי, המיז ומוריסון ו-The Forgotten Sons בקרב זוגות מרובע באירוע כסף בבנק.
ביום שלפני האירוע, שני קרבות הוכרזו לאירוע כסף בבנק, כשבקרב הראשון MVP יתמודד מול R-טרות', ובקרב האחר שיהיה חלק מהמופע המקדים, סזארו יתמודד מול ג'ף הארדי.